### Resumé

Teknisk Udvalg har på baggrund af tidligere behandling af sag om [adresse] ønsket, at forvaltningen udarbejder en tilsvarende sag for strækningen Markvangen–Boelskilde i [adresse]. Trafikale analyser og observationer peger på, at vejen benyttes som smutvej. For at mindske den gennemkørende trafik og øge trygheden i boligområdet, herunder for gående og cyklende, foreslås et forsøg med skiltning af gennemkørsel forbudt. [adresse] vil alene omfatte motorkøretøjer. Forsøget evalueres over seks måneder, hvorefter en permanent løsning kan overvejes afhængigt af resultaterne. Der ønskes udvalgets stillingtagen til, om forsøget skal igangsættes.

### Sagsfremstilling

Teknisk Udvalg har ønsket, at forvaltningen udarbejder en sag om muligheden for at begrænse gennemkørende trafik på strækningen Markvangen–Boelskilde i [adresse], som opfølgning på en tidligere sag om Elsdyrvej (pkt. 52. på mødet 1. april 2025).

Boelskilde og Markvangen udgør en sammenhængende vejforbindelse mellem Skelvangen og Ella Mathiasen. Der er tale om mindre boligveje, hvor de enkelte huse har direkte adgang til vejen. Krydsningen ved [adresse] kan i myldretiden opleves som uoverskuelig og belastet, og derfor vælger mange bilister at køre ad Boelskilde og Markvangen for at undgå dette kryds.

Et dataudtræk for hele 2024 viser, at omkring 40-50 % af den trafik, der kører ind på Boelskilde fra [adresse], fortsætter ad Markvangen og ud på [adresse]. Den samlede årsdøgntrafik (ÅDT) på Markvangen er målt til 572 køretøjer pr. døgn i 2024.

Da der er tale om boligveje, vurderer forvaltningen, at en så høj andel af gennemkørende trafik er uhensigtsmæssig og ikke stemmer overens med vejens primære funktion. For at reducere den gennemkørende trafik og øge trygheden for gående og cyklende foreslår forvaltningen et forsøg med gennemkørselsforbud for motorkøretøjer. Forbuddet vil blive markeret med skiltning med ”Indkørsel forbudt for motorkøretøjer” med undertavlen ”Gælder kun gennemkørsel” i begge ender af strækningen. Gående og cyklister vil fortsat have fri passage.

Der opsættes i opstartsperioden midlertidige tavler på [adresse] og Skelvangen, der oplyser om ændringen, ligesom der kommunikeres ud til borgerne i området forud for at forsøget igangsættes.

Effekten af tiltaget evalueres løbende under forsøgsperioden. Evalueringen vil belyse effekten på både gennemkørende trafik på Markvangen-Boelskilde og øget trafik på de omkringliggende veje. Derudover vil der blive foretaget en vurdering af, hvordan tiltaget påvirker trafikafviklingen i krydset [adresse]. Borgernes tilfredshed med forsøget undersøges gennem en online spørgeundersøgelse.

Der foreslås en forsøgsperiode på seks måneder. Forsøget kan igangsættes inden sommerferien 2025. Resultaterne af evalueringen vil blive præsenteret for Teknisk Udvalg i efteråret 2025 med henblik på en beslutning om eventuel permanentgørelse eller justering af tiltaget.

### Klima og resiliensvurdering

Ved at fjerne unødig gennemkørende trafik på Markvangen-Boelskilde forbedres trygheden for cyklister og fodgængere, hvilket potentielt kan fremme hverdagscyklisme og aktiv transport i området. Tiltaget understøtter målene i [adresse] klimaplan, herunder ambitionen om, at mindst 25 % af ture kortere end 5 km foregår på cykel eller elcykel.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** prøvehandlingen på Markvangen-Boelskilde igangsættes.

### Beslutning

Godkendt.